b'\n_START_ARTICLE_\nGandizem\n_START_PARAGRAPH_\nGandizem je poimenovan po Indusu Gandiju, bolj znanem kot Mahatma Gandi in je oznaka gibanja za politi\xc4\x8dno osvoboditev in za socialno ter moralno obnovo Indije._NEWLINE_Gandi je bil mo\xc4\x8dan vodja indijskega naroda, ki je uspel za boj proti britanskemu imperiju mobilizirati milijone ljudi. Njegova na\xc4\x8dela, kot so nenasilni odpor, dr\xc5\xbeavljanski nepokor\xc5\xa1\xc4\x8dini, nesodelovanju, bojkotu britanskih ustanov in \xc5\xa1ol v Indiji, o mirnih masovnih demonstracijah po vsej dr\xc5\xbeavi so do temeljev pretresle britansko vladavino in hkrati zdru\xc5\xbeila Indijce ne glede na njihovo razredno pripadnost._NEWLINE_Prvina gandizma je tudi boj proti kastnemu sistemu, za katerega je Gandi menil, da omejuje nadaljnji razvoj Indije in da ga je treba odpraviti.\xc2\xa0\xc2\xbbKastni sitem je, kot je znano, anahronizem. Mora izginiti, \xc4\x8de \xc5\xbeelimo, da hinduizem in Indija obstanejo in se razvijata \xc5\xa1e naprej,\xc2\xab\xc2\xa0je izjavil Gandi._NEWLINE_Gandizem se zavzema tudi za sodelovanje \xc5\xbeensk v javnem \xc5\xbeivljenju in za priznanje njihove enakopravnosti z mo\xc5\xa1kimi.\n_START_SECTION_\nDvojni vpliv\n_START_PARAGRAPH_\n\xc4\x8ce gandizem in Gandijevo misel razumemo kot socialno filozofijo, potem je v njej viden dvojni vpliv. Opaziti je elemente Tolstojevega principa\xc2\xa0\xc2\xbbnenasprotovanju zlu z zlom\xc2\xab, kar je pravzaprav kr\xc5\xa1\xc4\x8danski eti\xc4\x8dni ideal, in vpliv dru\xc5\xbebeno-verskih reform, ki jih je v Indiji zagovarjal Ramakri\xc5\xa1na (1836 - 1886) in ki vklju\xc4\x8dujejo enakost vseh veroizpovedi, pri \xc4\x8demer so mi\xc5\xa1ljene \xc5\xa1e zlasti hinduizem, kr\xc5\xa1\xc4\x8danstvo in islam. Poleg tega je Gandi upo\xc5\xa1teval dolo\xc4\x8deno interpretacijo starih svetih knjig, Upani\xc5\xa1ad, \xc5\xa1e zlasti pa Bhagavadgite, kjer je zapovedana\xc2\xa0\xc2\xbbnezainteresirana dejavnost\xc2\xab\xc2\xa0ali altruizem kot sredstvo duhovne osvoboditve.'